**Disseminate to whom**

Szervezeten belüli disszemináció elsősorban a projektben közvetlenül nem résztvevő munkatársak felé történt. Nagyobb szervezeteknél a különböző intézmények/részlegek munkatársai és vezetői számára. A gondozottak számára, a gondozottak hozzátartozói, a fenntartó, illetve kuratórium felé.

Helyi szinten elsősorban a helyi döntéshozók, politikusok, valamint helyi érdekvédelmi szervezetek felé történt disszemináció. Dániában a helyi, illetve a regionális önkormányzat feladata a fogyatékos-ellátás, illetve a szociálpszichiátriai szolgáltatások biztosítása. A releváns intézmények ezért szinte kizárólag mind önkormányzati fenntartásúak. Az intézményekben folyó nemzetközi projektek eredményeinek disszeminációja a helyi döntéshozók (városi közgyűlés) felé ezért esszenciális. A magyar és román partnerintézmények egy része egyházi, mások civil fenntartásúak, de mind – főleg a nagyobb szervezetek – helyi beágyazottsága jelentős. A helyi társadalom, és a helyi döntéshozók az intézmények életében nagy szerepet játszanak, a potenciális munkaerő, önkéntesek, az anyagi és erkölcsi támogatás szempontjából.

Regionális/országos szinten szakemberek, valamint egyetemi hallgatók számára, illetve országos hatókörű döntéshozók/politikusok, szakmai szervezetek, minisztériumi háttérintézmények számára történt disszemináció. A projekteredmények disszeminációja szempontjából a legfontosabb az országos szakmai szint. A partnerintézményekben elért szakmai eredmények elsősorban a többi hasonló célcsoporttal foglalkozó intézmény és szakemberei, vezetői számára lehetnek hasznosak. Hatékonyság szempontjából ez a legmegfelelőbb célcsoport, hiszen, ha szeretnénk, hogy az eredmények nem csak a partnerintézményekben, hanem országos szinten is elterjedjenek, akkor ezt leghatékonyabban a szakembereken, szakmai fórumokon, vezetői fórumokon keresztül tudjuk elérni. Az országos szintű döntéshozók/politikusok, minisztériumi háttérintézmények tudják beemelni ezeket az eredményeket a törvényhozásba, országosan meghatározott szakmai irányelvek közé, ezért szintén rendkívül fontos szereplők a projekt eredményeinek disszeminációja szempontjából.

Nemzetközi szinten nagykövetségre történt disszemináció. A nagykövetség, mint az adott ország külügyminisztériumához tartozó testület más szakminisztériumok felé is tud közvetíteni, minden résztvevő partnerországban, így az eredmények nemzetközi elterjesztéséhez, a magas szintű kapcsolatok fejlesztéséhez tud hozzájárulni.